Ma duik kleuter uit swembadArgieffoto bloot ter illustrasie. ’n Kleuter is Maandag in ’n kritieke toestand na ’n hospitaal in Durban gehaas nadat hy in die swembad by sy ouerhuis beland het. Die driejarige seuntjie se ma het egter tot sy redding gekom en hom uit die swembad geduik. ALS Paramedics sê verskeie ambulansdienste is Maandag laatmiddag na ’n huis in die Durbanse woonbuurt Yellowwood Park ontbied. Die seuntjie was met paramedici se aankoms reeds uit die swembad gehaal en familielede sowel as lede van die gemeenskap het in dié stadium die kind probeer bybring. Paramedici het die kind op die toneel gestabiliseer voordat hy na ’n nabygeleë hospitaal gehaas is vir verdere mediese behandeling. Dit is nie in dié stadium duidelik hoe die kind in die swembad beland het nie. “Welgedaan aan die ma, familielede en die gemeenskap wat geweet het hoe om kunsmatige asemhaling (KPR) toe te pas en die seun se lewe gered het,” sê ALS Paramedics in ’n verklaring.